PROIECT DIDACTIC
Data: 
Disciplina: Educație tehnologică 
Modulul: Educație digitală
Clasa: a IV-a
Numărul lecţiei în modul (conform proiectării de lungă durată): 13/15
Tipul lecției: lecție de formare a capacităților de înțelegere a cunoștințelor

Subiectul lecției: Ce ascund instrucțiunile grafice?

Unități de competențe:
3.8. Descrierea algoritmilor de rezolvare a problemelor elementare în limbaj uman sau grafic. 

Obiectivele lecției: 
La finalul lecției, elevul va fi capabil:
O1 – Identificarea simbolurilor specifice unei scheme logice;
O2 – Explicarea funcției fiecărui simbol și utilizarea lor corectă;
O3 – Completarea corectă a unor itemi pe baza textului citit;
O4 – Elaborarea unei scheme logice simple, respectând secvențele;
O5 – Formularea unor opinii și explicații personale despre utilitatea schemelor logice;
O6 – Manifestarea curiozității și implicarea activă în învățare și colaborare.

Strategii didactice:
Metode, tehnici și procedee didactice: conversația euristică, lectura ghidată, lectura în lanț, lectura pe roluri, exercițiul, brainstorming-ul, jocul didactic, jocul de rol, metoda investigației, metoda Mozaicul, GPP (Gândește – Perechi – Prezintă), Ședința Decelușilor, reflecția, demonstrația, explicația, completarea itemilor obiectivi, observația
Forme de organizare: frontal, individual, în perechi, pe grupe
Mijloace de învățare: manualul de Educație digitală (clasa a IV-a), fișe de lucru, tabla interactivă, calculator/ laptop/ tabletă, internet, aplicațiile Google Earth și Google Maps, videoproiector, platforma educatieonline.md

Strategii de evaluare: autoevaluare, evaluare reciprocă, evaluare inițială, evaluare formativă interactivă (non-instrumentală)

Bibliografie:
1. Curriculum național, clasele I-IV: Chișinău, 2018;
2. Ghid de implementare a curriculumului național, clasele I-IV: Chișinău, 2018;
3. Metodologia privind evaluarea criterială prin descriptori în învățământul primar clasele I-IV (2019)  
https://mecc.gov.md/sites/default/files/mecd_1-4_15.11.2019_site.pdf 
4. Ghid de implementare a metodologiei privind evaluarea criterială prin descriptori în învățământul primar clasele I-IV (2019)
https://mecc.gov.md/sites/default/files/ghid_ecd_1-4_20.11.2019_site_final.pdf
5. EDUCAŢIE DIGITALĂ. Clasa IV. Autori: Anatol Gremalschi, Sergiu Corlat, Andrei Braicov, Tatiana Veverița: https://ctice.gov.md/wp-content/uploads/2022/02/IV_Educatia-Digitala-a.-2021-in-limba-romana_4_2022_RO_fin_28_02.pdf
6. Educație online. Lecții filmate: https://educatieonline.md/Video?class=1&discipline=24
7. Educație digitală, State D., Rotaru A., Caiet pentru clasa a VI-a, Chișinău, 2025.

SCHIȚA DEMERSULUI DIDACTIC
	Etape ale activității didactice
	Obiective
	Demers acțional
	Timp
	Tehnologia realizării (Metode/Forme de activitate/Resurse)

	Evocare

	O1, O3
	1. Descoperim subiectul activității:  Elevii primesc imagini în ordine amestecată (ex: pașii pentru a face un ceai, a trimite un mesaj). Sunt invitați să le așeze corect și să reflecteze: Ce au toate în comun? (Un plan, un algoritm.)
	5-7 min
	jocul didactic / pe grupuri / imagini cu pași în ordine amestecată

	
	O1
	2. Elevilor li se propun întrebări sau sarcini scurte care îi ajută să-și amintească ce știu deja despre subiect și să-și formuleze propriile așteptări. Se comunică tema și obiectivele lecției: Astăzi veți afla ce este o schemă logică; care sunt componentele ei; cum să execuți un algoritm urmând indicațiile schemei logice.
	
	conversația euristică / frontal / tabla, explicația profesorului

	Realizarea sensului
	O1, O2
	Explorarea informațiilor prezentate în manual, înțelegerea semnificației acestora, observarea și reflecția. 
3. Elevilor li se propune să citească/ să asculte informația prezentată în manual, să urmărească discuția dintre protagoniștii manualului, utilizând (la alegere) lectura în lanț/lectura ghidată/ lectura pe roluri/ lectura independentă (manual, pagina 88).
	10-15 min
	lectura ghidată, lectura pe roluri / frontal, individual / manual, pagina 88

	
	O1, O3, O4
	4. Metoda Mozaic: „Piesele schemei logice”
1. Grupuri de bază (4 elevi): fiecare elev primește un fragment diferit din lecție:
· Startul algoritmului
· Forma acțiunii
· Forma întrebării (decizie)
· Forma de final
2. Elevii merg în grupuri de experți, unde studiază partea primită, discută și formulează exemple de folosire. Pot desena și o schemă simplă.
3. Revin în grupurile de bază, unde fiecare elev „predă” colegilor partea sa:
· explică simbolul;
· dă un exemplu de folosire;
· propune o mini-sarcină.
4. La final, clasa construiește împreună o schemă logică simplă folosind toate simbolurile învățate.
Elevii înțeleg rolul fiecărui simbol grafic dintr-un algoritm și învață prin cooperare activă.
	
	metoda Mozaicul / pe grupuri / fișe decupate, marcatoare, flipchart

	
	O2, O3
	5. Text lacunar. Completați propozițiile.
a) Schema logică este o metodă de descriere a unui algoritm utilizând ...
b) Figura geometrică folosită pentru a indica începutul sau sfârșitul unui algoritm este... 
c) Figura geometrică utilizată pentru a verifica o condiție în schema logică este ... 
d) Un algoritm începe și se termină cu un dreptunghi rotunjit, marcat cu inscripția ...

	
	exercițiul, completare de text / individual / fișă cu itemi lacunari

	
	O2, O3
	6. Potriviți fiecare figură geometrică cu semnificația ei:
	Figura
	 
	Semnificație

	Romb
	 
	Verifică o condiție.

	Dreptunghi rotunjit
	 
	Indică începutul sau sfârșitul algoritmului.

	Dreptunghi
	 
	Reprezintă o instrucțiune sau o secvență de operații.

	Săgeată
	 
	Indică direcția următorului pas.



	
	exercițiul, asocierea / individual / fișă cu potriviri (simboluri – semnificații)

	
	O2, O3
	7. Subliniați răspunsul corect.
	a) Pentru a compara două numere folosind o schemă logică, condiția este verificată într-un:
· dreptunghi,
· romb,
· cerc.
 
	c) O instrucțiune care se repetă în algoritm poate fi gestionată cu ajutorul unui:
· romb,
· contor,
· cursor.

	b) Dacă folosim instrucțiuni repetitive, avem nevoie de o variabilă numită:
· numărător,
· calculator,
· contor.
	b) Săgețile din schema logică arată:
· forma figurilor,
· ordinea instrucțiunilor,
· culoarea simbolurilor.



	
	exercițiul cu alegere multiplă / individual / fișă cu variante de răspuns

	Reflecție

	O5
	Prezentarea și valorificarea experienței concrete. Elevilor li se propun câteva sarcini a căror realizare presupune utilizarea/valorificarea informațiilor din manual și a experiențelor proprii, prin reformulare, explicare sau exprimarea opiniei personale.

8. Răspundeți pe scurt.
a) De ce sunt importante schemele logice în procesul de rezolvare a problemelor?
b) Cum putem reprezenta o instrucțiune de afișare într-o schemă logică?
c) Care este diferența dintre o descriere grafică și o schemă logică?
	10-15 min
	conversația euristică, reflecția / individual, frontal / fișă de lucru, caiet

	
	O3, O4
	9. Realizați scheme logice pentru:
	• a Alegeți între două activități – cititul unei cărți și vizionarea unui film.

	• procesul de verificare a temperaturii corpului și luarea deciziei dacă un elev poate merge la școală.



	
	metoda investigației / individual / desen, fișe, creioane

	
	O5, O6
	10. Cubul jucăuș
Se folosește o fișă cu un cub pregătit (poate fi decupat sau doar imprimat). Fiecare față a cubului conține o sarcină care stimulează reflecția:
1. Descrie! Cum ai putea reprezenta un algoritm de pregătire pentru ieșirea în oraș?
2. Compară! Care este diferența dintre o instrucțiune verbală și una grafică?
3. Asociază! La ce activități de zi cu zi ai putea folosi scheme logice?
4. Explică! De ce sunt utile instrucțiunile grafice pentru algoritmi?
5. Analizează! Ce greșeli poți face atunci când desenezi o schemă logică?
6. [bookmark: _GoBack]Imaginează! Cum ar arăta o schemă logică pentru „Să-ți alegi o înghețată”?
Elevii aruncă pe rând cubul și răspund la întrebarea căzută, individual sau în perechi. Pot desena răspunsul sau pot explica oral. 
Ei reflectează creativ și logic asupra modului în care pot utiliza instrucțiunile grafice în viața reală și în activități digitale.
	
	jocul didactic – „cubul jucăuș” / individual, perechi / cub imprimat, sarcini scrise

	Extindere
	O4
	Elevii sunt încurajați să aplice ceea ce au învățat în contexte noi, să rezolve sarcini suplimentare, să pună întrebări și să exploreze în continuare tema lecției, individual sau în echipă.
11. Creați o schemă logică pentru a decide ce haină să îmbrăcați în funcție de temperatura de afară.
· Sub 0°C: haine groase.
· Între 0 și 15°C: hanorac.
· Peste 15°C: bluză subțire.
	8-15 min
	metoda investigației / individual / fișă – algoritmul îmbrăcăminții după temperatură

	
	O3, O4
	12. Activități la alegere:
· Provocare grafică: Culorile magice. Desenează cinci bile albe și folosește un contor pentru a le schimba, pe rând, în roșii. Arată printr-o schemă cum numeri și când te oprești.
· Proiect de echipă: Cumpărăturile online. Lucrați în grupuri mici pentru a crea schema logică a unei comenzi online: alegerea produsului, adăugarea în coș, completarea datelor și finalizarea plății. Folosiți figuri geometrice și săgeți pentru pași clari.

	
	proiect tematic, provocare creativă / pe grupe, individual / foi, creioane, riglă

	
	O5, O6
	13. Evaluarea lecției. Autoaprecierea, reflecția. Elevilor li se propune să formuleze concluzii, redând anumite informații, impresii acumulate la sfârșitul orei de Educație digitală, completând enunțurile:
Instrucțiunile sunt respectate de către:
· ______________, atunci când _____________	
· ______________ , ca să _______________
· ______________ pentru a _____________
· ______________  datorită _____________
· ______________ formulate de __________
· ______________ proiectate de ___________
	
	reflecția, exprimare personală / individual / fișă de completat cu enunțuri



